INDO-PAK
నేడే దాయాదుల పోరు
ప్రభాతవార్త స్పోర్ట్స్‌ ప్రతినిధి: ఇండియా-పాక్‌ తలపడితే ఛాంపియన్‌ ట్రోఫీ ఫైనల్‌ కంటే కూడా ఎక్కువ మంది చూస్తారు. ఇరు దేశాల సరిహద్దుల్లో ఉద్రిక్త పరిస్థితి నెలకొని ఉండగా ఛాంపియన్‌ ట్రోఫీలో రంజైన మ్యాచ్‌ ఆదివారం జరగబోతోంది. ఎడ్జిబాస్టిన్‌ వేధికగా జరిగే ఈమ్యాచ్‌ కోసం క్రికెట్‌ అభిమానులు ఎంతో ఆతృతగా ఎదురు చూస్తున్నారు. అంతేకాదు ఈమ్యాచ్‌ ఎవిరికివారు తమ అభిమాన జట్టు విజయం సాధించాలని కోరుకుంటున్నారు.
ఛాంపియన్స్‌ ట్రోఫీకి ముందు న్యూజిలాండ్‌, బంగ్లాదేశ్‌తో జరిగిన వార్మప్‌ మ్యాచ్‌ల్లో అద్భుత విజయాన్ని సాధించిన టీమిండియా మంచి జోరు మీదుంది. దీంతో టోర్నీలో భాగంగా టోర్నీలో పాక్‌తో జరిగే తొలి మ్యాచ్‌లో విజయం సాధించాలనే పట్టుదలతో ఉంది. మరోవైపు ఛాంపియన్స్‌ ట్రోఫీలో టీమిండియాకు పాక్‌పై మెరుగైన రికార్డు ఉండటం అభిమానులను కలవరపెడుతోంది. ఇండియా-పాక్‌ తలపడితే సాధారణంగా ఎమోషన్స్‌ పీక్స్‌లో ఉంటాయి. కొన్నేళ్లుగా ఐసిసి వేదికలపైనే తలపడుతు న్నందున ఉత్కంఠ మరీ ఎక్కువైంది. ఎప్పుడు లేని విధంగా ఈసారి ఎమోషన్స్‌ ఓ రేంజ్‌కు వెళ్లిపోయాయి.ఛాంపియన్స్‌ ట్రోఫీలో భాగంగా ఇరు జట్లు ఆదివారం తలపడనున్న నేపథ్యంలో ఇరు జట్ల మధ్య మ్యాచ్‌ క్రికెట్‌ అభిమానులను మరింత ఉత్కంఠకు గురి చేస్తుంది. మరోపక్క సామాజిక, రాజకీయ కారణాల వల్ల పాకిస్తాన్‌, భారత్‌ జట్ల మధ్య క్రికెట్‌ సమరం విభిన్నంగా సాగుతుంది.
ఈ మ్యాచ్‌ను భారత, పాకిస్తాన్‌ ప్రజలు తీవ్ర ఉత్కంఠతో చూస్తుంటారనేది వేరే చెప్పాల్సిన పనిలేదు. అమీర్‌ను ప్రయోగించబోతున్న పాక్‌ పాకిస్తాన్‌ భారత్‌ బ్యాట్స్‌మెన్స్‌ పాటవాన్ని దెబ్బ తీయడానికి ప్రస్తుత పాస్ట్‌ బౌలర్లలో ఒకడైన మొహమ్మద్‌ అమీర్‌ను ప్రయోగించబోతోంది. అతనికీ, భారత బ్యాట్స్‌మెన్‌కు మధ్యనే పోరు ఉంటుంది. భారత బ్యాటింగ్‌ లైనప్‌ విరాట్‌ కోహ్లీ, రోహిత్‌ శర్మ, శిఖర్‌ దావన్‌, యువరాజ్‌ సింగ్‌; మహేంద్ర సింగ్‌ ధోనీ వంటి వారితో పటి ష్టంగా ఉంది. ఇంగ్లాండు మైదానంపై బ్యాటింగ్‌కు అనుకూల మైందే అయినప్పటికీ అమీర్‌తో పాటు జునైద్‌ ఖాన్‌ బౌలింగ్‌ భారత బ్యాట్స్‌మెన్‌కు పరీక్ష పెట్టనుంది. బౌలింగ్‌ విషయంలో భారత్‌ సమ స్యను ఎదుర్కొంటుంది.
అయితే, ఆల్‌ రౌండర్‌ హార్థిక్‌ పాండ్యా ఆసమస్యను తీరుస్తారని భావిసు ్తన్నారు.జన్‌ ప్రీత్‌, భువనేశ్వర్‌ కుమార్‌ నిలకడగా రాణిస్తున్నారు. టెస్టు సీజన్‌లో ఉమేష్‌ యాదవ్‌ కూడా సత్తా చాటాడు. భారత బ్యాట్స్‌మెన్‌ను చిక్కుల్లో పడేసే నేర్పును, వైవిద్యాన్ని మొహ మ్మద్‌ షమీ ప్రదర్శించగలడు. పాకిస్తాన్‌ బ్యాట్స్‌ మెన్‌ రైట్‌ హ్యాండర్స్‌తో నిండి ఉంది. దీనివల్ల రవిచంద్రన్‌ అశ్విన్‌కు సమస్యనేఎదురు కావచ్చు. బ్యాట్స్‌మెన్‌గా విరాట్‌ కోహ్లీ మ్యాచ్‌ను ఎలా గెలవాలో ప్రదర్శించి చూపగ లడు గానీ కెప్టెన్‌గా మెచూరిటీని ప్రదర్శిం చగలడా అనేది చూడాల్సిందే.
అనిల్‌ కుంబ్లే, విరాట్‌ కోహ్లీల మధ్య విభేదాలు బయిటపడటం కొంత ఇబ్బంది కరమే. అత్యంత ముఖ్యమైన చాంఫియన్స్‌ ట్రోఫీ మ్యాచులు జరుగుతున్న సమయంలో ఇది భారత జట్టును ఏమేరకు ప్రభావితం చేస్తాయ నేది చెప్పలేం. అయితే మైదానం వెలుపలి సమస్యలను క్రీడాకారులు మైదానంలోకి దిగిన తర్వాత పక్కన పెట్టిన సందర్భాలున్నాయి. భారత్‌ను ఓడించి టైటిల్‌తో రండి ఛాంపియన్స్‌ ట్రోఫీలో భారత్‌ను ఓడించి..అదే ఉత్సాహంతో టైటిల్‌ని గెలిచి సగర్వంగా పాకిస్తాన్‌కు తిరిగిరావాలని పాక్‌ క్రికెట్‌ బోర్డు చైర్మన్‌ సహర్యార్‌ ఖాన్‌ ఆదేశ క్రికెటర్లకు సూచించారు.
జట్టు ప్రదర్శనపై భారీ అంచనాలున్నాయని, ఆత్మవిశ్వాసంతో బరిలోకి దిగి మెరుగైన ప్రదర్శనతో భారత్‌ను ఓడించి అనంతరం అదే ఉత్సాహంతో టైటిల్‌ను గెలిచి విజేతలుగా పాకిస్తాన్‌కు తిరిగిరండి అని షహర్యార్‌ ఖాన్‌ క్రికెటర్లను ఉద్ధేశించి హితబోధ చేసినట్లు పాక్‌ క్రికెట్‌ బోర్డు తాజాగా వెల్లడించింది.
పాక్‌-భారత్‌ మ్యాచ్‌కు టెర్రరిస్టు ముప్పు…?
ఎడ్జ్‌బాస్టన్‌లో ఆదివారం జరిగే భారత్‌-పాక్‌ మ్యాచ్‌ సందర్భంగా ఉగ్రదాడి జరిగే సూచనలున్నాయని బిసిసిఐకి, పిసిబి అధికారులకు శుక్రవారం రాత్రి సమాచారం అందినట్లు తెలుస్తోంది. గత నెలలో మాంచెస్టర్‌లో జరిగిన ఉగ్రదాడి నేపథ్యంలో భద్రతను కట్టుదిట్టం చేశామని..దీంతో కంగారు పడాల్సిన అవసరం ఏమి లేదని క్రికెట్‌ బోర్డులకు హామీ ఇచ్చారు. అయితే ఈ ఉగ్రదాడుల ముందస్తు సమాచారాన్ని మీడియాతో మాత్రం పంచుకోవద్దని అలా చేస్తే ప్రజలు భయాందోళనలకు గురవుతారని బోర్డులకు భద్రతా అధికారులు హెచ్చరించినట్లు తెలుస్తోంది.
వరుణుడు అడ్డుపడే సూచన దాయాదుల పోరుకు వరుణుడు అడ్డుపడే సూచనలున్నాయట. ఇప్పటికే శుక్రవారం ఆస్ట్రేలియా, న్యూజిలాండ్‌ మ్యాచ్‌ని మధ్యలోనే నిలిపివేసిన వర్షం దాయాదుల పోరుపై కూడా కన్నేసినట్లు ఇంగ్లాండ్‌ వాతావరణశాఖ చెప్తోంది. ఆదివారం ఈమ్యాచ్‌కు ఆతిథ్యమివ్వనున్న ఎడ్జ్‌ బాస్టన్‌లో శుక్రవారం భారీ వర్షంపడింది. దీంతో భారత్‌ జట్టు కనీసం మైదానంలో ప్రాక్టీస్‌ కూడా చేయలేకపోయింది. స్టేడియం పరిసరాల్లో వర్షం సూచనలు అభిమానుల్లో నిరుత్సాహాన్ని పెంచు తోంది. క్రికెట్‌ ప్రపంచమంతా ఎంతో ఆసక్తిగా ఎదురుచూస్తున్న ఈపోరుకు వరుణుడు అడ్డం కులు సృష్లించినా… కనీసం ఓవర్ల కుదింపుతో నైనా మ్యాచ్‌ను నిర్వహించాలని ఐసిసి పట్టు దలతో ఉంది.
భారత్‌-పాక్‌ జట్లు భారత జట్టు: విరాట్‌ కోహ్లీ(కెప్టెన్‌), శిఖర్‌ దావన్‌, రోహిత్‌ శర్మ, యువరాజ్‌ సింగ్‌, కేదార్‌ జాదవ్‌, మహేంద్ర సింగ్‌ దోనీ(వికెట్‌ కీపర్‌), రవీంద్ర జడేజా, హార్థిక్‌ పాండ్యా, జస్‌ప్రీత్‌ బుమ్రాహ్‌, భువనేశ్వర్‌ కుమార్‌, ఉమేష్‌ యాదవ్‌, మొహమ్మద్‌ షమీ, అజింక్యా రహనే, దినేష్‌ కార్తీక్‌; రవిచంద్రన్‌ అశ్విన్‌. పాకిస్తాన్‌ జట్టు: సర్పరాజ్‌ ఖాన్‌ (కెప్టెన్‌, వికెట్‌ కీపర్‌), అహ్మద్‌ షాహజాద్‌; అజర్‌ అలీ, బాబర్‌ ఆజం, ఫహీమ్‌ అప్రాఫ్‌, ఫకర్‌ జమాన్‌; హరీష్‌ ఫోహైల్‌, హసన్‌ అలీ, ఇమద్‌ వసీం, జునైద్‌ ఖాన్‌, మొహమ్మద్‌ అమీర్‌, మొహమ్మద్‌ హఫీజ్‌, షాదాబ్‌ ఖాన్‌, షోయబ్‌ మాలిక్‌, వాహబ్‌ రియాజ్‌